༈ན་མོ་གུ་རུ། འདིར་བཅོམ་ལྡན་འདས་མ་གཙུག་ཏོར་གདུགས་དཀར་ལ་བརྟེན་པའི་བླ་
མའི་རྣལ་འབྱོར་བསྒོམ་པར་འདོད་པས།
སྐྱབས་འགྲོ་སེམས་བསྐྱེད་ཚད་མེད་བཞི་བསྒོམས་པ་སྔོན་དུ་
བཏང་སྟེ། མདུན་དུ་འདབ་སྟོང་ཟླ་རྒྱས་དཀྱིལ་འཁོར་སྟེང་། །བཅོམ་ལྡན་འདས་མ་
གཙུག་ཏོར་གདུགས་དཀར་ཅན། །སྤྲུལ་བའི་དབུ་སྟོང་ཕྱག་ནི་སྟོང་མངའ་ཞིང་། །
སྟོང་ཕྲག་ཞབས་ཀྱིས་བགེགས་རིགས་ཟིལ་གནོན་པ།
།གློག་ལྟར་འཁྱུག་ཅིང་
གཟིར་དང་ཆེར་བགྲད་པའི། །བྱེ་བ་བརྒྱ་སྟོང་སྤྱན་ལྡན་གཟི་བྱིན་འབར། །ས་
གསུམ་དཀྱིལ་འཁོར་ཀུན་ལ་མངའ་མཛད་ཅིང༌། །ཡེ་ཤེས་མེ་དཔུང་འབར་བའི་
ཀློང་ན་བཞུགས། །ཨོཾ་ཨཱཿཧཱུྃ་གི་ཡི་གེས་གནས་གསུམ་མཚན། །ཐུགས་ཀའི་ཧཱུཾ་ལས་
འཕྲོས་པའི་འོད་ཟེར་གྱིས། །རང་བཞིན་གནས་ནས་རང་འདྲའི་ཡེ་ཤེས་པ། །སྤྱན་
དྲངས་ཛཿཧཱུྃ་བཾ་ཧོཿ གཉིས་མེད་གྱུར། །གུས་པས་ཕྱག་འཚལ་མཆོད་སྤྲིན་རྒྱ་མཚོས་
མཆོད། །སྡིག་ལྟུང་ཀུན་བཤགས་དགེ་ལ་རྗེས་ཡི་རང༌། །ཟབ་རྒྱས་ཆོས་འཁོར་
བསྐོར་ཞིང་བརྟན་པར་བཞུགས། །འདིས་མཚོན་རྣམ་དཀར་རྫོགས་བྱང་ཐོབ་
ཕྱིར་བསྔོ། །མཚམས་འདིར་མཎྜལ་ཕུལ། བླ་མ་བཅོམ་ལྡན་འདས་འཕགས་མ་གདུགས་
དཀར་ཅན་ལ་གསོལ་བ་འདེབས་སོ། །བདག་གི་རྒྱུད་བྱིན་གྱིས་བརླབ་ཏུ་གསོལ།
ས་གསོལ་བ་ལན་མང་དུ་གདབ། དེ་ལྟར་གསོལ་བ་བཏབ་པའི་རྐྱེན་གྱིས་མདུན་གྱི་བཅོམ་ལྡན་འདས་མ་
རང་ལ་ཐིམ། རང་ཉིད་བཅོམ་ལྡན་འདས་མར་གསལ་བའི་ཐུགས་ཀར་ཟླ་བའི་སྟེང་དུ་ཨོཾ་ཡིག་གི་མཐར་
སྔགས་ཕྲེང་བཀོད་ལ། འོད་ཟེར་སྤྲོ་བསྡུའི་དམིགས་པ་དང་བཅས། ཏདྱ་ཐཱ། ཨོཾ་ཨ་ན་ལེ་ཨ་ན་ལེ།
ཁ་ས་མེ་ཁ་ས་མེ། བཻ་རེ་བཻ་རེ། སོ་མེ་སོ་མེ། སརྦ་བུདྡྷ་ཨ་དྷིཥྛཱ་ན་ཨ་དྷིཥྛི་ཏེ་སྭཱཧཱ།
ཨོཾ་སརྦ་ཏ་ཐཱ་ག་ཏོ་ཥྞི་ཥ་སི་ཏཱ་ཏ་བ་ཏྲེ་ཧཱུཾ་ཕཊ། ཧཱུཾ་མ་མ་ཧཱུཾ་ནི་སྭཱཧཱ། ཞེས་པ་འདི་སྙིང་
པོ་ཉེ་སྙིང་བདག་སྲུང་བྱིན་རླབས་གོ་ཆའི་སྔགས་ཀུན་ཚང་བར་བཞེད་པས་སྐབས་འདིར་ཡང་བརྒྱ་སྟོང་་་
སོགས་ཅི་འགྲུབ་བཟླ། དེ་ནས། རབ་འབྱམས་རྒྱལ་བའི་ཡུམ་གཅིག་བཅོམ་ལྡན་མ། །རྩེ་
50

བླ་མའི་རྣལ་འབྱོར་གྱི་རིམ་པ་ཕྱོགས་གཅིག་ཏུ་བསྡེབས་པ་དགོས་འདོད་ཀུན་འབྱུང་བཞུགས།
གཅིག་གུས་པས་ལྷག་པའི་ལྷར་བསྟེན་ན། །དམ་ཆོས་སྒྲུབ་པའི་འགལ་རྐྱེན་ཀུན་
སེལ་ཞིང་། །མཐུན་རྐྱེན་འདོད་པའི་དོན་ཀུན་བསྒྲུབ་ཏུ་གསོལ། །ཁྱད་པར་ཕན་
བདེ་འབྱུང་གནས་རྒྱལ་བའི་བསྟན། །རབ་རྒྱས་བསྟན་འཛིན་སྐྱེས་བུའི་ཞབས་
བརྟན་ཅིང་། །མཁའ་ཁྱབ་མ་གྱུར་ཡིད་ཅན་མ་ལུས་པ། །ཕན་བདེ་དཔལ་ལ་རྟག་
ཏུ་སྤྱོད་གྱུར་ཅིག །བྱིན་རླབས་གཏེར་གྱུར་བླ་མ་ལྷག་པའི་ལྷས། །བདག་ཀྱང་ཚེ་
རབས་ཀུན་ཏུ་རྗེས་བཟུང་སྟེ། །ཟབ་གསལ་གཉིས་མེད་རྣལ་འབྱོར་མཐར་ཕྱིན་
ནས། །སྐུ་གསུམ་གོ་འཕང་བདེ་བླག་ཐོབ་གྱུར་ཅིག །ཅེས་བརྗོད། ཐུན་མཚམས་སུ་རང་ཉིད་
ལྷག་པའི་ལྷ་མོར་གསལ་བ་རིམ་གྱིས་འོད་དུ་ཞུ་སྟེ་མི་དམིགས་པ་སྟོང་པར་གྱུར། སྟོང་པའི་
ངང་ལས་རང་ཉིད་བཅོམ་ལྡན་འདས་མ་ཞལ་གཅིག་ཕྱག་གཉིས་པར་
པར་གསལ་་་་་
བའི་གནས་གསུམ་དུ་འབྲུ་གསུམ་བཀོད་ལ་སྒོ་གསུམ་དགེ་བའི་བྱ་བ་དང་མ་བྲལ་
།ཞེས་བཅོམ་ལྡན་འདས་མ་གདུགས་དཀར་མོ་ལ་བརྟེན་པའི་བླ་མའི་རྣལ་འབྱོར་འདོད་
དགུའི་མཆོག་སྦྱིན་ཞེས་བྱ་བ་འདི་ཡང་དད་ལྡན་དགེ་སློང་དཀོན་མཆོག་བློ་གྲོས་ཀྱིས་ལྷ་དར་དང་བཅས་་་་་
བསྐུལ་བའི་ངོར། ༧ཤཱཀྱའི་བཙུན་པ་བློ་བཟང་རྒྱལ་མཚན་སེངྒེས་སྦྱར་བའི་ཡི་གེ་པ་ནི་མཛོད་པ་ཆོས་རྗེའི་
བར་བྱའོ།
ཚ་བོ་བསྟན་པ་རྒྱལ་མཚན་གྱིས་བགྱིས་པ་ཛ་ཡནྟུ། །